De eldste kjente bevarte gatenavnene i Stockholm og Gamla stan er Köpmangatan nevnt først gang i 1323 og Skomakargatan noen år senere. Fra 1400-tallet finnes navn som Stortorget, Kornhamn, Slottsbacken og Järntorget, samt mange navn som påminner om ulike kirkelige foreteelser som Stora Gråmunkegränd, Svartmangatan og Själagårdsgatan. Også Kindstugatan og Kåkbrinken er dokumentert fra 1400-tallet.